תחנת הרכבת באר שבע – צפון / אוניברסיטה

תחנת הרכבת באר שבע – צפון / אוניברסיטה היא תחנה של רכבת ישראל בעיר באר שבע. התחנה ממוקמת בסמוך לאוניברסיטת בן-גוריון ומקושרת אליה באמצעות גשר הולכי רגל. תחנת הרכבת באר שבע – צפון / אוניברסיטה נפתחה ב-29 במרץ 1956 כתחנת הרכבת באר שבע. באותו היום אף נחנך קו הרכבת נען-באר שבע. התחנה הישנה כללה רציף צד אחד. בשנת 2002 התקבלה החלטה להוציא משימוש את התחנה הישנה, ולהקים במקומה תחנת נוסעים מודרנית במרחק של כ-250 מטר צפון-מערבה בעלות של 45 מיליון שקל. בתחנה החדשה הוקם רציף צד אחד, ורציף אי, הממוספרים כרציפים 2,3,4. בתחנה אין רציף מס' 1. התחנה החדשה נחנכה ב-7 בדצמבר 2005. אבישי ברוורמן יזם את הקמת התחנה החדשה, כחלק מחזון כולל של פיתוח האוניברסיטה והעיר באר שבע. אנשים שאלו אותי למה צריך תחנת רכבת כשיש תחנת הורדה 800 מטר קדימה, אבל לא הייתה להם ראייה שזה פרויקט אטרקטיווי. לבוא ככה ולהיכנס לאוניברסיטה זו חוויה אחרת לגמרי. כל ערי ההיי-טק נבנו מסביב לפארק תעשיות ולאוניברסיטה, ולנו כבר יש את זה קיים. הרכבת בשבילי מחברת את הכל: נכנסים משכונה ד' לאוניברסיטה, עוברים את הגשר, נכנסים לפארק הטכנולוגי ומקימים סטארט-אפ — אבישי ברוורמן בכתבה "תרדו קצת מהפסים", נועם דביר, מוסף הארץ את התחנה תכננו האדריכלים דני לזר ודפנה מתוק שתכננו גם את תחנת הרכבת לוד - גני אביב ואת גשר הולכי הרגל המחבר את התחנה לשער האוניברסיטה. ב-25 בדצמבר 2021 השתנה שירות הנוסעים העובר בתחנה והקו הממשיך לקו החוף המערבי ולולאת השרון בוטל והוחלף בקו פרברי הממשיך לאשקלון. ב-18 בספטמבר 2022 הוחלט כי תעבור רכבת פעם בשעה אל תחנת אשקלון. רכבת ישראל מפעילה בשעות השיא הסעה ללא עלות לתחנת אשקלון דרך כל תחנות הקו. בנוסף הוחלט לסגור את קו דימונה - באר שבע צפון בשישי ובמוצאי שבת ועד להודעה חדשה. בתחנה קיים אולם המתנה גדול, רציף צד אחד (2), ורציף אי (3,4) שמחוברים באמצעות מעבר תת-קרקעי. כמו כן, מהתחנה יוצא גשר הולכי רגל המוביל לקמפוס אוניברסיטת בן-גוריון. בינואר 2016 נחנך גשר נוסף להולכי רגל, "גשר הסליל הכפול", המחבר בין פארק ההייטק גב ים נגב לתחנת הרכבת. ערך מורחב – מתחם תחזוקה ותפעול של רכבת ישראל בבאר שבע פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להרחיב על מתחם הדיור והאחזקה הצמוד לתחנה. בתחנה זו עוצרות רכבות בקו באר שבע - נהריה פעם בשעה בכל כיוון. בתחנה זו עוצרות רכבות בקו באר שבע - כרמיאל 8 פעמים ביום, 4 רכבות בבוקר ו-4 רכבות בערב. בתחנה זו עוצרות ברוב שעות היום רכבות בקו באר שבע - בנימינה דרך תחנות הנגב המערבי, רחובות, לוד, תל אביב ומסילת החוף, פעם בשעה לכל כיוון. מתחנה זו יוצאות שלוש רכבות ביום לדימונה. מקרא סימנים: ♿ - אוטובוס עירוני נגיש 🔄 - קו סיבובי (מעגלי) 🛡️ - אוטובוס ממוגן ירי פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: מידע לא מעודכן. מסלולים שגויים, קווים חסרים. מסילת הדרום מסילת באר שבע - ערד מדיה וקבצים בנושא תחנת הרכבת באר שבע – צפון / אוניברסיטה בוויקישיתוף אתר האינטרנט הרשמי של תחנת הרכבת באר שבע – צפון / אוניברסיטה תחנת הרכבת באר שבע – צפון / אוניברסיטה באתר רכבת ישראל נועם דביר, תרדו קצת מהפסים - מסע בין תחנות הרכבת, באתר הארץ, 28 באוגוסט 2008 יפעת ראובן, זו תחנת הרכבת היחידה שמחברת בין הנגב למרכז. אבל תושבי הדרום נשארים מנותקים, באתר TheMarker‏, 23 בספטמבר 2024 היום־חנוכת תחנת הרכבת בבאר־שבע, קול העם, 29 במרץ 1956 ענת ג'ורג'י, 250 מטר, 45 מיליון שקל, באתר הארץ, 12 בדצמבר 2004 גדי גולן, ‏נחנכה תחנת הרכבת באוניברסיטת ב"ש ב-55 מיליון ש', באתר גלובס, 7 בדצמבר 2005 *מיכאל יעקובסון, גשר הרכבת החדש, 28 בנובמבר 2011, Xnet